**ZÁPISNICA**

**zo zasadnutia komisie športu a mládeže mesta Šamorín**

**zo dňa 24.03.2021 o 16.00**

**Prítomní:** Duducz Tibor, Lančarič Pavol, Méry János, Safaritová Judita, Varju Péter, Tóth Kristóf, Hideghéty Csaba

Zasadnutie komisie otvoril a viedol Tibor Duducz - predseda komisie, ktorý privítal všetkých prítomných. Vyhodnotil účasť členov komisie na zasadnutí, pričom konštatoval, že počet prítomných členov je 6 - počet neprítomných členov je 0, čiže komisia je uznášaniaschopná.

Komisia jednoznačne schválila program zasadnutia.

**Program:**

1. Návrhy na prerozdelenie dotácií na r. 2021 pre športové kluby

2. Rôzne

3. Záver

*k bodu 1:*

Miestne kluby predložili svoje žiadosti o dotácie v zmysle výzvy MsÚ Šamorín, ktoré boli vrátane príloh, riadne prekontrolované.

O mestskú dotáciu z rozpočtu mesta za rok 2021 žiadalo 18 športových združení.

Z 18 podaných žiadostí o dotáciu nebola schválená dotácia pre klub „**S vetrom o preteky o.z.“** Klub síce pôsobí na vodnom diele Gabčíkovo so základňou vo VDG Yacht centrum na šamorínskej hrádzi, ale členovia základne nie sú jednoznačne len zo Šamorína, ale aj z Hlohovca, Bratislavy a  blízkeho okolia. Navyše združenie je zaregistrované v obci Hôrky.

Predseda komisie informoval komisiu, že v rozpočte mesta na rok 2021 pre oblasť športu je určená finančná čiastka v „Bežných transferoch športovcov“ vo výške 115.000,- EUR. Športové kluby, tak ako už aj predošlé roky, boli obvyklým spôsobom rozdelené do troch kategórií.

Do I. kategórie patria športové kluby zaoberajúce sa s mládežou so zaregistrovanými športovcami, ktoré fungujú v meste Šamorín min. 25 a viac rokov. Medzi nimi sa rozdelia finančné prostriedky vo výške 94.000,- EUR.

Do II. kategórie patria tie šamorínske športové kluby, ktoré v meste pôsobia menej ako 25 rokov, ale zaoberajú sa predovšetkým s mládežou. Pre II. kategóriu klubov sa odporúča rozdeliť 15.000,- EUR.

Do III. kategórie patria organizácie, kluby, občianske združenia a krúžky, ktoré sa zaoberajú aj so šamorínskou mládežou, ale nemajú veľký počet členov. Pre III. kat. klubov sa odporúča rozdeliť 6.000,- EUR.

Celkový rozpočet transferov pre mládež predstavuje 6.000,- EUR. Členovia komisie sa jednoznačne rozhodli nerozdeliť všetkých 6.000,- EUR, aby mohli počas roka niektoré mládežnícke podujatia podporiť bez toho, aby museli upravovať rozpočet mesta.

**Doporučenie č. 1/2021**

Komisia športu a mládeže na svojom zasadnutí dňa 24.3.2021 prerokovala Návrh na prerozdelenie dotácií pre telovýchovu a šport na rok 2021 a odporúča tento návrh schváliť MsZ podľa predloženého rozpisu.

Hlasovanie: za 7 proti 0 zdržal sa hlasovania: nikto

Toto odporúčanie všetci prítomní odsúhlasili.

*k bodu 2:*

Komisia prerokovala organizovanie Plesu Športovcov, ktorá by sa mohla uskutočniť 18.02.2022 v prípade, ak pandemická situácia to umožní.

Ďalším návrhom bol, aby sa obnovilo detské ihrisko v Mestskom majeri.

*k bodu č.3:*

Predseda komisie sa poďakoval prítomným za účasť a zasadnutie ukončil

Zapísala: I. Almási